**Sličice iz djetinjstva**

Ditinjstvo je razdoblje života od rođenja i trenutka kada smo učinili prve korake k svitu i otisnuli se od matere, pa sve do školskih dana, kada je tribalo uozbiljiti se i početi s donošenjem vlastitih odluka. U tom se periodu odrastanja čovik najviše osića bezbrižno i spokojno; a put je popločen igrom i zabavom. Svoga se ditinjstva rado prisićam. Svakodnevica mi je bila obojena dogodovštinama, smihovima i lipotama. Nekoliko posebnih događaja utkalo mi se u pamćenje, au trenutku dok ovo pišem, prisićam se obiteljskih odlazaka u seoske pridile. Božanstveno jutro, kapljice rose te boje u kapljicama kakve su se prilivale kao šarene nianse u dugama, činili su neizostavne prizore. Vrime sam provodia u igri, mašta sam i sanjaria, a istovremeno se svemu radova i volia sve oko sebe. Bezbroj sam puta, zanesen u igri, umjesto po travi zagazia po tek procvalom cviću ili sa stola, sasvim slučajno, oboria posudu s brašnom. Veselia sam se i izletima, a posebno onome u Zadru. Tada sam šeta rivom i uživa u bujnoj vegetaciji i veličanstvenim palmama. Također, svakoga sam vikenda odlazia do dida. Svaki bi me put, po dolasku, dočeka miris svižeg, ispečenog kruva i kolača. Granice nisu postojale, bilo je moguće osvojiti čitavi svit, a na krilima mašte bivalo je lako obići planet. Danas dani idu brzo i moje je ditinjstvo već iza mene, ali siguran sam da ću ga se uvik sićati i u njega se rado vraćati jer je lipo, zanimljivo te ispunjeno srićom i ljubavlju. Ditinjstvo je prvo poglavlje jedne velike knjige koja se zove život i drago mi je što mogu svima reći da je moja životna knjiga imala sjajan početak jer od kolivke pa do groba, najlipše je doba ditinjstva.

Toni Bilonić 8. c